২০১৬ বাংলাদেশ চ্যাম্পিয়নশিপ লিগ
২০১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মার্সেল বাংলাদেশ চ্যাম্পিয়নশিপ লিগ ২০১৬ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর পঞ্চম মৌসুম। এই মৌসুমে ৮টি ফুটবল ক্লাব - টিএন্ডটি ক্লাব মতিঝিল, অগ্রণী ব্যাংক লিমিটেড স্পোর্টস ক্লাব, ভিক্টোরিয়া স্পোর্টিং ক্লাব, ফকিরেরপুল ইয়ংমেন্স ক্লাব, বাংলাদেশ পুলিশ ফুটবল ক্লাব, কাওরান বাজার প্রগতি সংঘ, চট্টগ্রাম মোহামেডান এসসি ও সাইফ স্পোর্টিং ক্লাব লিমিটেড অংশগ্রহণ করে। এই মৌসুম ২৯ অক্টোবর, ২০১৬ হতে ৯ জানুয়ারি, ২০১৭ পর্যন্ত চলে। মৌসুমের সকল খেলা(৫৬টি ম্যাচ) ঢাকা মহানগরীর ২টি ভেন্যুতে অনুষ্ঠিত হয়। এই মৌসুমে ফকিরেরপুল ইয়ংমেন্স ক্লাব শিরোপা জয় করে। চট্টগ্রাম মোহামেডান নিম্নস্তরের লিগে অবনমিত হয়।